text: Vildsvin på vildveje i Rask Mølle 
  13 august 2015 kl. 17.41
  En beboer i Rask Mølle spottede fem vildsvin og meldte det til politiet. Nu skal de skydes.
  Politiet sendte en patrulje ud for at finde vildsvinene. Men de sky dyr var forduftet, da ordensmagten ankom. Måske ved de, at de skal skydes, for vildsvin anses af landbruget for at være farlige smittebærere til skade for svineavlen.
  Skudt blev flere af dem her til aften. Dog kun af TV SYDs fotograf.
  Flere vildsvin er allerede blevet skudt i området.
  Vildsvin er selv på jagt. Efter noget at spise og kan rode godt op i folks private haver, hvis de kommer ind. Dyrene er ret sky og flygter hurtigt, men kan være farlige, hvis man kommer til at overraske dem og de vælger at løbe ind i en.
  Det er uvist, om de er undslupne fra en indhegning.
  Se TV SYD-fotografens "skud" af i alt fem vildsvin. Den sidste kommer ind i billedet til sidst:
  
  